stanford-oval/wikipedia huggingface dataset:
Safe Trip Home
הכנת האלבום

האלבום מציג שיתופי פעולה עם ג'ון בריאון, בריאן אנו, רולו, וסיטיזן קופ והורכב במשך כ-3 שנים בארצות הברית ובאנגליה. דיידו מספרת בריאיון סטודיו כי קטעים רבים משירי האלבום הוקלטו בהקלטה ביתית "בארונות" וב-"מטבח ביתה". בסרטון המקדם את האלבום, מתארים בריאן אנו ו-ג'ון את איכויות העבודה של דיידו על האלבום, שבו ניגנה על רוב הכלים האינסטרומנטליים. הרכבת השירים כללה קטעים קלאסיים ותזמורת נגנים. בין כלי הנגינה יוצאי הדופן באלבום דיג'רידו (didgeridoo), תוף מרים, סדרת פעמונים, חלילית (Grafton street).סגנונות השירים ניחנים בגוון פופ, אלקטרוני, ברזילאי, אירי וקלאסי. הסגנון המוזיקלי המגוון העניק לבסוף לאלבום את שמו Safe Trip Home.
הצלחת האלבום

מחיר ההשקעה באלבום בקירוב כ-מיליון וחצי דולר עקב התשלום למפיקים וליועצים. לאלבום היו שתי הופעות בכורה פרטיות במקומות "סודיים" באנגליה וב-סן פרנסיסקו בארצות הברית. האלבום קודם באמצעות הופעות בודדות לשיר Don't believe in love  בתוכניות Talk show ברחבי ארצות הברית ובאירופה. האלבום הוא בין 44 הנמכרים ביותר לשנת 2008 בעולם כולו.
רשימת שירים

| Safe Trip Home> מס' | Safe Trip Home> שם | Safe Trip Home> משך | Safe Trip Home>  | Safe Trip Home>  | Safe Trip Home>  | Safe Trip Home>  | Safe Trip Home>  | Safe Trip Home>  | Safe Trip Home>  |
| --- | --- | --- | --- | --- | --- | --- | --- | --- | --- |
| 1. | Don't Believe in Love  | 3:53 |  |  |  |  |  |  |  |
| 2. | Quiet Times  | 3:17 |  |  |  |  |  |  |  |
| 3. | Never Want to Say It's Love  | 3:35 |  |  |  |  |  |  |  |
| 4. | Grafton Street  | 5:57 |  |  |  |  |  |  |  |
| 5. | It Comes and It Goes  | 3:28 |  |  |  |  |  |  |  |
| 6. | Look No Further  | 3:14 |  |  |  |  |  |  |  |
| 7. | Us 2 Little Gods  | 4:49 |  |  |  |  |  |  |  |
| 8. | The Day Before the Day  | 4:13 |  |  |  |  |  |  |  |
| 9. | Let's Do the Things We Normally Do  | 4:10 |  |  |  |  |  |  |  |
| 10. | Burnin Love  | 4:12 |  |  |  |  |  |  |  |
| 11. | Northern Skies  | 8:57 |  |  |  |  |  |  |  |
הערות שוליים

↑  "הדלפת" LookNoFurther |באתר הרשמי של דיידו
↑  Dido Sued by Astronaut for Using Space Flight Picture, 2 באוקטובר 2010
↑  McCandless v. Sony Music Entertainment et al., Case No. CV10-7323-RGK (C.D. Cal.) (Docket No. 4 [Notice Of Settlement And Dismissal With Prejudice], filed January 14, 2011)
↑  הפרויקט | האתר הרשמי Safetriphome
↑  מומביי-הקליפ הנבחר | האתר הרשמי Dido
↑  ריו-הקליפ הנבחר | האתר הרשמי Dido
↑  קאטלינס-הקליפ הנבחר | האתר הרשמי Dido
↑  האיש מאחורי הטייל | ביקורת Dailymail
↑  הפרלמנט האירי בביקורת על דיידו | האתר הרשמי NME
↑  סיטיזן קופ | האתר הרשמי של דיידו
↑  ריאיון דיידו | האתר הרשמי bloomberg
↑  סרטון מקדם דיידו | האתר הרשמי Didomusic
| דיידו |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | No Angel • Life for Rent • Safe Trip Home • Girl Who Got Away • Still on My Mind |  |
| אלבומי הופעה | Live at Brixton Academy (Dido Live) |  |
| אלבומי להיטים | Greatest Hits |  |
| אלבומים אחרים | Odds & Ends |  |
| סינגלים | "Here with Me" • "Don't Think of Me" • "Thank You" • "Hunter" • "All You Want" • "White Flag" • "Life for Rent" • "Don't Leave Home" • "Sand in My Shoes" • "Don't Believe in Love" • "Quiet Times" • "Everything to Lose" • "No Freedom" • "End of Night" • "Give You Up" |  |
| השתתפות בסינגלים | "Stan" • "One Step Too Far" • "Feels Like Fire" • "Do They Know It's Christmas?" • "Sing" • "Feelin' Good" • "If I Rise" |  |
| סינגלים שיווקיים | "Let Us Move On" |  |
| שירים אחרים | "Take My Hand" |  |
| ערכים קשורים | דיידו פליפ • רולו ארמסטרונג • פיית'לס • דאסטד • סיסטר בליס |  |
| --- | --- |
בקרת זהויות :  MusicBrainz release group: c653c4b1-68f2-383a-8c39-d27dfaac4ddb
ליגת העל הסינית בכדורגל

| --- | --- |

 שם מלא:  הסופר ליג הסינית
 תחום:  כדורגל
 ארגון:  התאחדות הכדורגל הסינית
 מדינות:  הרפובליקה העממית של סין סין
 קונפדרציה:  AFC (אסיה)
 קבוצות:  16
 תקופת הפעילות:  1994–הווה (כ־31 שנים)
 שמות קודמים:  הג'יא ליגה הסינית
 אלופה נוכחית:  שאנגחאי פורט (2023)
 מירב הזכיות:  דאליין שידה   גואנגג'ואו אוורגראנד (8)
 מפעל מקביל:  הגביע הסיני
 מפעל נמוך:  הליגה הסינית הראשונה
 האתר הרשמי
הסופר ליגה הסינית (במנדרינית: 中国足球协会超级联赛) היא ליגת הכדורגל הבכירה של סין אשר נערכת מאז 1994 כליגת כדורגל מקצוענית. בשנת 2004 אורגנה מחדש במתכונתה הנוכחית ומשנת 2014 חברת פינג אן ביטוח היא בעלת החסות העיקרית של הליגה.
העונה מתחילה בפברואר או במרץ ומסתיימת בנובמבר או בדצמבר. ברם, עונת 2021 תחל באפריל.
היסטוריה

הכדורגל הסיני התחיל את דרכו ברמה החובבנית ב-1951, אז נוצרה "אליפות הכדורגל הלאומית", בו זכתה קבוצה שייצגה את צפון-מזרח סין. ב-1953 זכתה הקבוצה שייצגה את הצבא השחרור.
ב-1954 החלה להתקיים ליגה למשך שנתיים "הליגה הלאומית בכדורגל" בו זכתה שוב קבוצה שייצגה את צפון-מזרח סין, וב-1955 קבוצה של מרכז הספורט.
מ-1956 ועד 1962 התקיימה ה"ליגת הכדורגל הלאומית הג'יאה ליג" שהתחלקה ל-2 בתים עם ירידות ועליות ביניהם שהחלו ב-1957.
בשנות ה-80, הרשתה המדינה לחברות וגופים כלכליים להשקיע כספונסרים בקבוצות הכדורגל מה שפיתח את הליגה. בשנת 1987 הפכה הליגה לחצי-מקצוענית עם חוזים חלקיים שניתנו לשחקנים שהתמקצעו בכדורגל שהפך למקצוע היחידי שלהם.
השיטה בליגה שונתה והמתכונת הפכה למפגשי בית-חוץ לראשונה בהיסטוריה של הליגה.
ב-1994, כחלק מהרפורמה בתחום הספורט והכדורגל בפרט, החלה הליגה את דרכה כליגת כדורגל מקצוענית לגמרי עם 12 קבוצות ונקראה "הג'יאה ליגה" (甲A联赛). בשנת 2004 הוקמה "הסופר ליג הסינית" והג'יא ליגה (ששימשה אז כליגה הראשונה) הפכה לליגה השנייה, וכך נוצרה מערכת ליגות של 2 ליגות מקצועניות.
לאורך השנים נוצרו מגבלות על מספר הזרים שיכולים לשחק בכל קבוצה, אך הכסף בו משקיעות הקבוצות הלך וגדל, וכיום הליגה נחשבת לאטרקטיבית מבחינה כלכלית, אפילו עבור שחקנים מאירופה.
הקבוצה המצליחה והעשירה ביותר בליגה היא גואנגג'ואו אוורגראנד שמחזיקה ב-8 אליפויות הליגה מאז הרפורמה ב-2004.
לקראת עונת 2021, התאחדות הכדורגל הסינית הורתה לכל המועדונים לחסל כל התייחסות לחברות מסחריות בשמם ובינואר-פברואר 2021 כלל הקבוצות שינו את שמן, אף ששתי קבוצות פורקו אחרי שהחברות משכו מהן את השקעתן.
מבנה

האלופה בסוף כל עונה מעפילה לליגת האלופות האסיאתית, השתיים שאחריה משתתפות בשלב הבתים, ובעוד ששתי הקבוצות האחרונות יורדות לג'יא ליגה השנייה ואת מקומם תופסות שתי הקבוצות הראשונות מליגת המשנה.
הקבוצות בעונת 2021

| מועדון | שם בשפת המקור | בעלים | מגרש בייתי | תכולה | מספר עונות בליגה | הישג השיא | ההישג הגרוע ביותר | העפלה לליגה |
| --- | --- | --- | --- | --- | --- | --- | --- | --- |
| בייג'ינג גואואן | 北京中赫国安 | Sinobo Group (64%); CITIC Group (36%) | אצטדיון הפועלים | 66,000 | 2004 עד 2017 | אלופה, 2009 | מקום 7, 2004 | משנת 2004 |
| ווהאן | 武汉卓尔 | Wuhan Zall Development Holding Co. Ltd | מרכז ספורט חמש הטבעות | 30,000 | 2013, 2019 ואילך | מקום 6, 2019 | מקום 16, 2013 | משנת 2019 |
| צ'ונגצ'ינג ליפאן | 重庆当代力帆 | Desports (90%); Lifan Group (10%) | מרכז הספורט האולימפי צ'ונגצ'ינג | 58,600 | 2004 עד 2006, 2009 עד 2010, 2015 עד 2017 | מקום 6, 2020 | מקום 16, 2009 | משנת 2015 |
| צ'אנגצ'ון יאטאי | 长春亚泰 | Jiarun Investment Management Co. Ltd | אצטדיון צ'אנגצ'ון | 38,500 | 2006 עד 2018 | אליפות, 2007 | מקום 15, 2018 | משנת 2021 |
| ג'ג'יאנג פרופשיונל | 浙江职业足球俱乐部 |  | מרכז הספורט הדרקון הצהוב | 52,672 | 2007 עד 2016 | מקום 4, 2010 | מקום 15, 2016 | משנת 2021 |
| גואנגג'ואו אוורגראנד | 广州恒大淘宝 | Evergrande Group (60%); Alibaba Group (40%) | אצטדיון טיאנהה | 58,500 | 2008 עד 2009, 2011 עד 2017 | אלופה, 2011, 2012, 2013, 2014, 2015, 2016, 2017, 2019 | מקום 9, 2009 | משנת 2011 |
| גואנגג'ואו R&F | 广州富力 | Guangzhou R&F Properties Co., Ltd. | אצטדיון יוצ'יושאן | 18,000 | 2004 עד 2010, 2012 עד 2017 | מקום שלישי, 2014 | מקום 16, 2010 | משנת 2012 |
| שנז'ן | 深圳市足球俱乐部 | Kaisa Group | אצטדיון שנז'ן | 32,500 | 2019 |  |  | משנת 2019 |
| חביי צ'יינה פורצ'ן | 河北华夏幸福 | China Fortune Land Development Co., Ltd | האצטדיון האולימפי קינהואנגדאו | 33,572 | 2016 עד 2017 | מקום 7, 2016 |  | משנת 2016 |
| חֶנְאָן סונְגְשָׁאן לונְגְמֶן | 河南嵩山龙门 | Henan Haolin Investment (95.7%) | אצטדיון חנגאי ז'נגז'ואו | 29,800 | 2007 עד 2012, 2014 עד 2017 | מקום שלישי, 2009 | מקום 16, 2012 | משנת 2014 |
| ליאונינג ווהווין | 辽宁宏运 | Liaoning Whowin Group （80%） | מרכז, הספורט האולימפי שניאנג | 60,000 | 2004 עד 2008, 2010 עד 2017 | מקום שלישי, 2011 | מקום 15, 2008 | משנת 2010 |
| שאנדונג לוננג | 山东鲁能泰山 | Luneng Group | האצטדיון האולימפי ג'ינאן | 56,800 | 2004 עד 2017 | אלופה, 2006, 2008, 2010 | מקום 14, 2016 | משנת 2004 |
| שאנגחאי שנחווה | 上海绿地申花 | Greenland Group | אצטדיון הונגקואו | 33,000 | 2004 עד 2017 | סגנית, 2005, 2006, 2008 | מקום 11, 2011 | משנת 2004 |
| שאנגחאי SIPG | 上海上港 | Shanghai International Port Group | אצטדיון שאנגחאי | 56,800 | 2013 עד 2017 | אלופה, 2018 | מקום 9, 2013 | משנת 2013 |
| טיינג'ין קואנג'יאן | 天津权健 | Quanjian Natural Medical Group | אצטדיון הייהה | 30,000 | 2017 |  |  | משנת 2017 |
| ינביאן פונדה | 延边富德 | Funde Sino Life (70%); Yanbian SMC (30%) | אצטדיון יאנג'י | 30,000 | 2016 עד 2017 | מקום 9, 2016 |  | משנת 2016 |
שחקנים זרים

כדורגלנים זרים רבים משחקים בליגה הסינית ומקבלים משכורות גבוהות מאוד, ביחס לנהוג בליגות ספורט אחרות בסין. זרים רבים מסרביה, ברזיל, הונדורס, פורטוגל, ישראל ואמריקה הלטינית הוחתמו בליגה הסינית הן כמאמנים והן כשחקנים, על אף שישנה מגבלה על מספר הזרים שמותר לשתף במשחק, שעומדת כיום על ארבעה שחקנים.
במהלך השנים נקבעו תקנות שונות המגבילות את מספרם של השחקנים הזרים היכולים לשחק בכל קבוצה. עם הקמת של הליגה, בשנת 1994, הוגבל מספר הזרים לשלושה. בשנת 2001 הוגדלה מכסת הזרים לארבעה, אך רק שלושה זרים הורשו לשחק בו זמנית. בנוסף, נקבע איסור על שחקנים זרים לשחק בעמדת השוער. בשנת 2004 הוחמרו ההגבלות על מספרם של זרים - מספר הזרים המקסימלי הוגבל לשלושה, כאשר מקסימום שני זרים הורשו לשחק בו בזמן. לאחר שלוש שנים הוחזר מספר הזרים המקסימלי לארבעה, כאשר רק שלושה יכולים לשחק בכל זמן נתון. בנוסף, שחקנים מהונג קונג, מקאו וטאיפיי הסינית לא נחשבו כזרים, למעט שוערים.
בשנת 2009 נקבע שבנוסף לארבעת הזרים כל קבוצה יכולה לצרף שחקן נוסף מאחת מהמדינות החברות בקונפדרציית הכדורגל של אסיה (AFC). שחקן ממדינות ה-AFC הורשה לשחק בנוסף למכסת שלושת הזרים שנקבעה. בשנת 2017 בוטלה התקנה האחרונה וההגבלה של שלושה זרים חלה גם על שחקני ה-AFC.
שחקנים זרים > היתר שחקנים על המגרש

| עונה | בקבוצה | על המגרש | הערות |
| --- | --- | --- | --- |
| 1994–2000 | 3 | 3 |  |
| 2001–2003 | 4 | 3 | משנת 2001, נאסר על הקבוצות להחתים שוערים זרים. |
| 2004–2006 | 3 | 2 | לאחר 2006, שחקנים מהונג קונג, מקאו וטייוואן לא נחשבו לזרים (למעט שוערים) |
| 2007–2008 | 4 | 3 |  |
| 2009–2016 | 4+1 | 3+1 | "+1" מתייחס לקבוצות החברות ב-AFC. הותר לקבוצות להחתים שחקנים ממדינות אלה; לדוגמה מדינות כבהוטן, האיים המלדיביים ונפאל. |
| 2017– | 4+1 | 3 | קבוצות יכולות לשתף 3 זרים במשחק. |
אליפויות לפי מועדון

| מועדון | זכיות | סגנויות | שנות זכייה |
| --- | --- | --- | --- |
| גואנגג'ואו אוורגראנד | 8 | 3 | 2011, 2012, 2013, 2014, 2015, 2016, 2017, 2019 |
| דאליין שידה | 8 | - | 1994, 1996, 1997, 1998, 2000, 2001, 2002, 2005 |
| שאנדונג לוננג טיישן | 4 | 2 | 1999, 2006, 2008, 2010 |
| שאנגחאי פורט | 3 | 2 | 2018, 2023, 2024 |
| שאנגחאי שנחווה | 1 | 9 | 1995 |
| בייג'ינג גואואן | 1 | 5 | 2009 |
| ג'יאנגסו סונינג | 1 | 2 | 2020 |
| צ'אנגצ'ון יאטאי | 1 | 1 | 2007 |
| שנג'ן ג'יאנליבאו | 1 | - | 2004 |
סטטיסטיקה > מלכי השערים וההופעות

| # | שם | שנים | שערים | הופעות | שערים למשחק | הערות |
| --- | --- | --- | --- | --- | --- | --- |
| 1 | ברזילהרפובליקה העממית של סין אלקסון | 2013– | 106 | 159 | 0.67 |  |
| 2 | הרפובליקה העממית של סין וו לין | 2013-2018 | 102 | 172 | 0.59 |  |
| 3 | ישראל ערן זהבי | 2016–2020 | 91 | 105 | 0.87 |  |
| 4 | הרפובליקה העממית של סין גאו לין | 2005–2009, 2011– | 73 | 257 | 0.28 |  |
| 5 | הרפובליקה העממית של סין לי ג'יניו | 2004–2010 | 73 | 151 | 0.48 |  |
| 6 | ברזיל ריקרדו גולארט | 2015–2018 | 71 | 104 | 0.68 |  |
| 7 | זמביה ג'יימס צ'מנגה | 2008–2017 | 70 | 217 | 0.32 |  |
| 8 | הרפובליקה העממית של סין קו בו | 2004–2014, 2016 | 63 | 244 | 0.26 |  |
| 9 | הרפובליקה העממית של סין ג'יאנג נינג | 2004– | 62 | 290 | 0.21 |  |
| 9 | הרפובליקה העממית של סין חו ליאנג | 2004–2006, 2008–2014 | 62 | 244 | 0.25 |  |
| 9 | הונדורס לואיס אלפרדו רמירז | 2006,2008–2009, 2010–2011 | 62 | 143 | 0.43 |  |
כתב מודגש מתייחס לשחקן פעיל.
ערן זהבי הוא שיאן השערים לעונה אחת בליגת העל הסינית בכל הזמנים (29 שערי ליגה).
| # | שם | שנים | הופעות |
| --- | --- | --- | --- |
| 1 | הרפובליקה העממית של סין יאנג ז'י | 2005– | 350 |
| 2 | הרפובליקה העממית של סין ז'אנג יאוקון | 2004–2016 | 334 |
| 3 | הרפובליקה העממית של סין ליו ג'יאנייה | 2005– | 325 |
| 4 | הרפובליקה העממית של סין וואנג סונג | 2004–2005,2008– | 322 |
| 5 | הרפובליקה העממית של סין חו יונלונג | 2004–2016 | 315 |
| 5 | הרפובליקה העממית של סין ז'אנג צ'יאופיי | 2004– | 315 |
| 7 | הרפובליקה העממית של סין באי יואפנג | 2006– | 313 |
| 8 | הרפובליקה העממית של סין וואנג יון | 2004– | 306 |
| 9 | הרפובליקה העממית של סין קאו יאנג | 2004– | 297 |
| 10 | הרפובליקה העממית של סין יו טאו | 2004–2015 | 297 |
כתב מודגש מתייחס לשחקן פעיל.
סטטיסטיקה > צופים > ממוצע צופים לפי עונה

| עונה | סך הכל צופים | משחקים | ממוצע |  % שינוי | ממוצע גבוה | קבוצה | מספר קבוצות |
| --- | --- | --- | --- | --- | --- | --- | --- |
| 2004 | 1,430,600 | 132 | 10,838 | -63.4% | 23,636 | שאנדונג לוננג | 12 |
| 2005 | 1,871,700 | 182 | 10,284 | -5.4% | 26,000 | שאנדונג לוננג | 14 |
| 2006 | 2,228,300 | 210 | 10,611 | +3.2% | 30,679 | שאנדונג לוננג | 15 |
| 2007 | 3,173,500 | 210 | 15,112 | +42.4% | 24,643 | בייג'ינג רנהה | 15 |
| 2008 | 3,065,280 | 228 | 13,444 | -12.4% | 26,501 | שאנדונג לוננג | 16 |
| 2009 | 3,854,115 | 240 | 16,059 | +19.5% | 36,805 | בייג'ינג גואואן | 16 |
| 2010 | 3,499,304 | 240 | 14,581 | -9.2% | 33,342 | בייג'ינג גואואן | 16 |
| 2011 | 4,236,322 | 240 | 17,651 | +21.1% | 45,666 | גואנגג'ואו אוורגראנד | 16 |
| 2012 | 4,497,578 | 240 | 18,740 | +6.2% | 37,250 | גואנגג'ואו אוורגראנד | 16 |
| 2013 | 4,456,977 | 240 | 18,571 | -0.9% | 40,428 | גואנגג'ואו אוורגראנד | 16 |
| 2014 | 4,556,520 | 240 | 18,986 | +2.2% | 42,154 | גואנגג'ואו אוורגראנד | 16 |
| 2015 | 5,326,304 | 240 | 22,193 | +16.8% | 45,889 | גואנגג'ואו אוורגראנד | 16 |
| 2016 | 5,798,135 | 240 | 24,159 | +8.8% | 44,883 | גואנגג'ואו אוורגראנד | 16 |
| 2017 | 5,703,871 | 240 | 23,766 | -1.6% | 45,487 | גואנגג'ואו אוורגראנד | 16 |
| 2018 | 5,785,766 | 240 | 24,107 | +1.4% | 47,002 | גואנגג'ואו אוורגראנד | 16 |
| 2019 | ‏4,405,999 | ‏240 | ‏24,076 | ‏-1.0% | ‏45,795 | גואנגג'ואו אוורגראנד | ‏16 |
| 2020 | ‏1,588 | ‏ | ‏ | ‏-90.0% | ‏ |  | ‏16 |
הערות שוליים

↑  "中国足协将对中超中甲联赛部分相关规程内容进行调整". Chinese Football Association. אורכב מ-המקור ב-2017-01-19. נבדק ב-2017-08-27.
↑  במקור שאנגחאי שנחווה זכתה בעונה זו באליפות. ב-19 בפברואר 2013, עשור אחרי, נשללה האליפות מהמועדון בעקבות פרשת שחיתות שהתגלתה בדיעבד.
↑  כמות הצופים נמוכה משמעותית בשל השפעות התפרצות נגיף הקורונה בסין שהביאה להפחתה ניכרת בכמות האפשרית של צופים שיכולים להיכנס לאצטדיונים.
סנט לואיס

ערך זה עוסק בעיר בארצות הברית. אם התכוונתם למשמעות אחרת, ראו .
סנט לואיס (באנגלית: St. Louis או Saint Louis), היא עיר במדינת מיזורי בארצות הברית השוכנת על גדת נהר המיסיסיפי. העיר נמצאת במזרח המדינה בגבול מדינת אילינוי, מערבית לנהר המיסיסיפי, והיא העיר השנייה בגודלה במדינה אחרי קנזס סיטי והעשירית בגודל אוכלוסייתה במערב התיכון של ארצות הברית.
היסטוריה

עד שנת 1673 היה האזור שבו שוכנת כעת העיר מיושב על ידי אינדיאנים והכיל הרבה מאוד תילי קבורה, שכמעט כולם נהרסו. המפורסם שבהם, אתר מורשת עולמית קהוקיה, הוא אתר שבו שוכנת עיר אינדיאנית עתיקה. האתר שוכן ליד קולינסוויל שבאילינוי, מעבר לנהר המיסיסיפי. באתר יש קבוצה של תילי אדמה שנבנו על ידי האדם. קהוקיה הוא האתר הארכאולוגי הגדול ביותר הקשור לתרבות המיסיסיפי, והמונח קהוקיאני (Cahokian) משמש לעיתים כתיאור של התרבות הזו. תושבי אזור המיסיסיפי הקימו חברות מפותחות בחלק המזרחי של צפון אמריקה לפני הגעת האדם הלבן.
ב-1673 הגיעו לאזור שני חוקרים צרפתיים לואי ז'ולייה וז'אק מרקט שסיירו בעמק נהר המיסיסיפי. כעבור 5 שנים הכריז חוקר צרפתי אחר בשם לה סאל שהעמק כולו שייך לצרפת ונתן לו את השם "לואיזיאנה" על שם המלך לואי התשיעי. הצרפתים החלו להתיישב בכל האזור אך רק בשנת 1763 הגיע אדם בשם פייר לה קלד למצוקי הגיר וב-15 בפברואר 1764 שלח את בנו יחד עם עוד 30 איש לייסד את העיר.
סנט לואיס, על שמו של לואי הקדוש נוסדה רשמית ב-15 בפברואר. אמנת פריז שנתנה לאנגליה את כל האזור שמזרחית למיסיסיפי גרמה לצרפתים רבים לעקור מהצד המזרחי לצד המערבי וכך צמחה סנט לואיס במהירות, מושבות רבות צמחו סביבה (כיום הן חלק מהעיר) ובשנת 1765 היא הוכרזה כבירת לואיזיאנה הצפונית.
בשנת 1768 הוחלף המושל הצרפתי במושל ספרדי. השלטון הספרדי בעיר המשיך גם בשנת 1800 כאשר לואיזיאנה הוחזרה לצרפת. בשנת 1803 רכשה ארצות הברית את אדמת לואיזיאנה מידי הצרפתים ברכישת לואיזיאנה ופירקה אותה לכמה מדינות וב-10 במרץ 1804 החל הממשל האמריקאי בסנט לואיס שהפכה לעיר בשנת 1820. מיקומה של סנט לואיס על גדות המיסיסיפי תרם לכלכלתה. היא הייתה לנמל הצפוני ביותר שספינות הקיטור הגדולות יכלו להגיע אליו וכן הייתה נקודת מוצא מועדפת לחוקרים שיצאו למערב ואוכלוסייתה צמחה בהדרגה עם הגעת מהגרים מאיטליה, גרמניה ואירלנד.
במחצית הראשונה של המאה ה-19 נוצר פיצול בנהר המיסיסיפי - פלג שני במזרח הנהר החל להתפתח ויצר שני איים בינו לבין מערב הנהר. האמריקאים מתוך חשש שצדו המערבי של הנהר יתייבש וימוטט את העיר כלכלית החלו לחפור שוחות שהיטו את מי הנהר לכיוון מערב וייבשו את הפלג הנוסף (יש הטוענים שפעולה זו היא הסיבה להצפות הקשות ב-1927 והשיטפון הגדול של 1993).
בשנת 1849 הכו בעיר מגפת כולרה שקטלה עשירית מהאוכלוסייה וכן שרפה שכילתה חלק נכבד מהעיר וכן כמה ספינות קיטור. בעקבות אסונות אלה ננקטו מספר צעדים - בתי הקברות הועברו לפרברי העיר, בורות הקרסט נסתמו, הביצות באזור יובשו, הותקנה מערכת ביוב בעיר וכן הוסכם לבנות בנייני לבנים בלבד.
מלחמת האזרחים שפרצה ב-1861 לא השפיעה על העיר מבחינה צבאית אך פגעה קשות בכלכלתה עקב חיסול הסחר עם מדינות הדרום. בשנת 1896 פגעה בעיר סופת טורנדו קשה שהרגה מאות אזרחים.
בשנת 1954 הוקם בעיר פרויקט "פרואיט איגו" שעם הזמן הפך לאזור פשע ונהרס במהלך שנות ה-70 של המאה ה-20.
לשיא הכרתה הגיעה סנט לואיס ב-1904 כאשר אירחה את המשחקים האולימפיים ובאותה שנה גם תערוכה עולמית. בתקופה זו אוכלוסייתה הייתה הרביעית בגודלה בארצות הברית.
גאוגרפיה ואקלים

העיר ממוקמת על צוקים וטרסות בגובה 100–200 מטר מעל גדות נהר המיסיסיפי מעט דרומה ממפגש נהר המיסיסיפי ונהר המיזורי, שני הנהרות הארוכים ביותר בארצות הברית. הקרקע היא ברובה אדמת גיר וקרסט שאופיינית בנקיקים ומערות שרובן נאטמו. סנט לואיס מרוחקת רק כמה מאות קילומטרים מהעתק ניו מדריד שהוא אזור מועד לרעידות אדמה. בהעתק אירעו 4 רעידות האדמה החזקות ביותר שתועדו אי פעם בצפון אמריקה, כולן בדרגה 8 ויותר בסולם מגניטודה לפי מומנט, וכולן התרחשו בשלושת החודשים דצמבר 1811 עד פברואר 1812. סייסמולוגים צופים סבירות של 90% לרעידת אדמה בדרגה 6 בסולם ריכטר עד שנת 2040. בדרום העיר נשפך למיסיסיפי נהר המרמק וגבול שטח השיפוט הצפוני שלה הוא נהר המיזורי.
האקלים בעיר מושפע מצד אחד מחזית קנדית קרה ומצד שני מאוויר טרופי חם ממפרץ מקסיקו, הטמפרטורה הממוצעת היא 13.5 צלזיוס כאשר הטמפרטורה הגבוהה ביותר שנמדדה היא 47.2 צלזיוס והנמוכה ביותר 30-. כמות המשקעים השנתית הממוצעת היא 980 מ"מ.
אוכלוסייה

| אוכלוסיית העיר> שנה | אוכלוסיית העיר> אוכלוסייה |
| --- | --- |

1830: 4,977
1840: 16,469
1850: 77,860
1860: 160,773
1870: 310,864
1880: 350,518
1890: 451,770
1900: 575,238
1910: 687,029
1920: 772,897
1930: 821,960
1940: 816,048
1950: 856,796
1960: 750,026
1970: 622,236
1980: 453,085
1990: 396,685
2000: 348,189
2005: 352,572
כמו בערים אמריקאיות רבות אחרות גם בסנט לואיס נרשמה נדידת אוכלוסין לפרברים באמצע המאה ה-20, בתחילה מתוך דרישה גוברת לדיור לאחר מלחמת העולם השנייה ולאחר מכן כתגובה לשינויים הדמוגרפיים בעיר.
אוכלוסייה > נתונים דמוגרפיים

בשנת 2000 הכילה העיר 348,189 איש וצפיפות האוכלוסין עמדה על 2,171 איש לקילומטר רבוע. בעבר צפון העיר היה מיושב בעיקר על ידי אמריקאים-אפריקאים ודרומה היה מיושב בעיקר על ידי לבנים אך מצב זה השתנה עקב הגירה של רבים מתושבי צפון העיר לדרום העיר או למחוזות אחרים.
מבין משקי בית בעיר 26.2% הן זוגות צעירים ו־47.7% אינן משפחות. מבין כל משקי הבית 40.3% הם בני נפש אחת בלבד וב-12.9% יש אדם נוסף מעל גיל 65. משק בית ממוצע כולל 2.3 נפשות ומשפחה ממוצעת כוללת 3.19 נפשות.
אוכלוסייה > יהודים

בית הכנסת הראשון, בני אל, נבנה ב-1855 בפינת הרחובות סיקת' וסרה (Sixth and Cerre). איזידור בוש היה בין ראשי הקהילה.
העיתון היהודי הראשון בסנט לואיס היה הג'ואיש סנטינל (הזקיף היהודי), שבועון שיצא לאור לראשונה בסביבות 5 או 12 ביוני 1868.
מרכז קהילתי יהודי ראשון בסנט לואיס נבנה ב-1880 בשם "איגוד צעירים עבריים", או בקיצור YMHA (בדומה לאיגוד צעירים נוצרים, YMCA או ימק"א), במרכז העיר.
בית הקברות חסד של אמת - בית קברות יהודי בעיר שהוקם ב-1893. הושחת ב-2017 במה שנראה כאקט ונדליזם אנטישמי.
באוגוסט 2024 פורסם על סגירת החנות הכשרה היחידה בעיר.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2018 שכנו בעיר מטות של עשר חברות מתוך 500 החברות בדירוג החברות של כתב העת Fortune, העיר השביעית בארצות בברית בדירוג זה. בין החברות Express Scripts, Emerson Electric, מונסנטו, Reinsurance Group of America, Centene, Graybar, ו-Edward Jones Investments.
כמו כן שוכן בעיר מפעל של בואינג, שם מיוצרים מסוקי קרב מדגם אפאצ'י וכן מטוסי קרב מדגם f 15 e.
כמו כן, בעבר שכן בעיר המטה של ענקית התעופה מקדונל דגלאס עד שבשנת 1996 נמכרה  לחברת בואינג.
תרבות

המוזיאונים הבולטים בעיר הם מוזיאון העיר, מוזיאון ההיסטוריה, מרכז המדע של סנט לואיס הכולל פלנטריום, מוזיאון המוקדש לסופר הילדים יוג'ין פילד ומוזיאון התחבורה. כנסיות בולטות בעיר הן קתדרלת סנט לואיס המכונה החדשה שבה נמצא אוסף הפסיפסים הגדול בעולם ובזיליקת לואי הקדוש הנקראת הישנה והיא הקתדרלה הרומית-קתולית העתיקה ביותר ממערב למיסיסיפי (בנייתה הסתיימה ב-1834).
אנדרטת קשת השער היא חלק מפארק ההתרחבות הלאומית על שם תומאס ג'פרסון. הקשת מתנשאת לגובה 192 מטרים, ותוכננה על ידי הארכיטקט ארו סרינן. היא עומדת במרכז פארק לאומי הכולל גם את בית המשפט הישן ובו נערכים מדי שנה חגיגות הארבעה ביולי.
פארקים בולטים אחרים הם פארק היער - אחד מהפארקים האורבניים הגדולים בעולם, גן החיות של סנט לואיס והגן הבוטני של מיזורי.
ישנם בעיר גם כמה מוזיאונים המיועדים לילדים וכן פארק שעשועים בשם ששת הדגלים של סנט לואיס הממוקם בפרבר מערבי של העיר. מחוץ לעיר סמוך לקולינסביל, באילינוי נמצא אתר מורשת עולמית בשם תלי קהוקיה הכולל שרידי עיר אינדיאנית ותלי קבורה.
תרבות > מוזיקה

תזמורת סנט לואיס שנוסדה ב - 1880 היא השנייה בוותק שלה בארצות הברית וזכתה עד עתה בשישה פרסי גראמי. בית האופרה של סנט לואיס מציג בכל קיץ. סגנונות המוזיקה איתם הייתה מזוהה סנט לואיס במשך השנים הם ג'אז, בלוז ורגטיים. צ'אק ברי הוא יליד העיר והיה מקפיד להופיע שם כמה פעמים בשנה. זמרי נשמה אחרים כמו טינה טרנר ומיילס דייוויס החלו את הקריירה שלהם בסנט לואיס המזרחית באילינוי הסמוכה. בשנות ה-90 יצאו מהעיר כמה אמני קאנטרי אלטרנטיבי. הזמר נלי יצא מעיר הפרבר יוניברסיטי סיטי.
ספורט

| קבוצה | ענף ספורט | ליגה | אצטדיון |
| --- | --- | --- | --- |
| סנט לואיס קרדינלס | בייסבול | מייג'ור ליג בייסבול | אצטדיון בוש |
| סנט לואיס בלוז | הוקי קרח | NHL | אנטרפרייז סנטר |
בייסבול הוא הספורט המרכזי בעיר. קבוצת הבייסבול של העיר סנט לואיס קרדינלס זכתה ב־11 אליפויות והגיעה 18 פעמים לוורלד סיריס, הישג שני רק לניו יורק יאנקיז. קבוצת בייסבול אחרת שנקראה סנט לואיס בראונס שיחקה אף היא בעיר אך עברה לבולטימור והפכה לבולטימור אוריולס. בעבר שיחקה בעיר קבוצת הכדורסל סנט לואיס הוקס שזכתה באליפות NBA אחת לפני שעברה לאטלנטה. בשנים 1995 עד 2015 שיחקה בעיר קבוצת הפוטבול סנט לואיס ראמס וזכתה פעם אחת בסופרבול, ב-2016 עברה הקבוצה ללוס אנג'לס. קבוצת ההוקי קרח סנט לואיס בלוז הצטרפה לליגת ה-NHL בשנת 1967 וזכתה בגביע סטנלי ב-2019.
ספורט אחר הפופולרי בסנט לואיס הוא היאבקות מקצועית. במשך כמה עשורים היו מאות אלפים צופים במופעי היאבקות שבועיים בעיר, אם במופע עצמו או בטלוויזיה.
תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעיר ממוקם נמל התעופה הבין-לאומי למברט-סנט לואיס.
ערים תאומות

לסנט לואיס יש 16 ערים תאומות ברחבי העולם:
איטליה בולוניה, איטליה
אירלנד גולוויי, אירלנד
אירלנד מחוז דניגול, אירלנד
אינדונזיה בוגור, אינדונזיה
גיאנה ג'ורג'טאון, גיאנה
צרפת ליון, צרפת
הרפובליקה העממית של סין ננג'ינג, הרפובליקה העממית של סין
סנגל סן-לואי, סנגל
רוסיה סמרה, רוסיה
גרמניה שטוטגרט, גרמניה
יפן סואה, יפן
פולין שצ'צ'ין, פולין
ישראל יקנעם עילית, ישראל
מקסיקו סן לואיס פוטוסי, מקסיקו
ברזיל סאו לואיס, ברזיל
בוסניה והרצגובינה ברצ'קו, בוסניה והרצגובינה